Тимер Хуҗа

Тимер Хуҗа  (tat. lat. Timer Xuca, تیمور خواجه, үл. 1361)  - Алтын Урда ханы  (1361).  Алтын Урданың бөек чуалышы чорында идарә иткән  хан.

Тарих

Хызырның өлкән улы. Әтисенә каршы түнтәрелешне оештыргач, Хызырны тәхеттән бәреп төшергән. Түнтәрелеш нәтиҗәсендә Хызырны һәм Тимер Хуҗаның энесен үтергәннән соң, тәхеттә утырган. Тимер Хуҗа биш атна эчендә идарә иткән.

Сарай әл-Җадид шәһәрендә тәңкәләрне үз исеме белән суккан.

Тимер Хуҗа тәхеттә утыргач Алтын Урда аксөякләре яңа ханга карата дошманнарча караганнар. Төмән Мамай белән яклылары яңа ханга каршы баш күтәргәч Үзбәк хан токымыннан чыккан - Габдаллаһны хан итеп игълан иткән. Дәүләттә үзара низаглар башланганнар.

Тимер Хуҗа үз кирәкле хәрби көчләре булмаганга күрә Мамайга каршы сугыша алмаган һәм Сарайдан Идел буена качкан, соңрак анда үтерелгән булган.

Тимер Хуҗа Сарайдан качканнан соң көнчыгыштан килгән Орду Мәлик Сарай шәһәрен басып алган һәм ай дәвамында хакимиятта булган.

 Моны да карагыз 
 Алтын Урда ханнары исемлеге

Искәрмәләр 

 Әдәбият 
 Равил Фәхретдинов. ТАТАР ХАЛКЫ ҺӘМ ТАТАРСТАН ТАРИХЫ.
    Мыськов Е. П. Политическая история Золотой Орды (1236—1313 гг.). — Волгоград: Издательство Волгоградского государственного университета, 2003. — 178 с. — 250 экз. — ISBN 5-85534-807-5
    Почекаев Р. Ю. Цари ордынские. Биографии ханов и правителей Золотой Орды. — СПб.: ЕВРАЗИЯ, 2010. — 408 с. — 1000 экз. — ISBN 978-5-91852-010-9
    Селезнёв Ю. В. Элита Золотой Орды. — Казань: Издательство «Фэн» АН РТ, 2009. — 232 с.

Төркем:Алтын Урда ханнары
Төркем:Чыңгызхан нәселе